CELEX: 62008CN0063
Language: fi
Date: 2008-02-18 00:00:00
Title: Asia C-63/08: Ennakkoratkaisupyyntö, jonka tribunal du travail d'Esch-sur-Alzette (Luxemburgin suurherttuakunta) on esittänyt 18.2.2008 — Virginie Pontin v. T-Comalux SA

12.4.2008   
            
            
               FI
            
            
               Euroopan unionin virallinen lehti
            
            
               C 92/21
            
         Ennakkoratkaisupyyntö, jonka tribunal du travail d'Esch-sur-Alzette (Luxemburgin suurherttuakunta) on esittänyt 18.2.2008 — Virginie Pontin v. T-Comalux SA
   (Asia C-63/08)
   (2008/C 92/39)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal du travail d'Esch-sur-Alzette
   Pääasian asianosaiset
   
      Kantaja: Virginie Pontin
   
      Vastaaja: T-Comalux SA
   Ennakkoratkaisukysymykset
   
               1)
            
            
               Onko toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä 19.10.1992 annetun neuvoston direktiivin 92/85/ETY (kymmenes direktiivin 89/391/ETY 16 artiklan 1 kohdassa tarkoitettu erityisdirektiivi) (1) 10 ja 12 artiklaa tulkittava siten, etteivät ne ole esteenä sille, että kansallinen lainsäätäjä asettaa raskautensa aikana irtisanotun raskaana olevan työntekijän kanneoikeuden käyttämisen edellytykseksi työsopimuslain L.337 §:n 1 momentin toisen kohdan mukaisen kahdeksan päivän tai kyseisen 1 momentin neljännen kohdan mukaisen 15 päivän määräajan kaltaiset kiinteät määräajat?
            
         
               2)
            
            
               Jos ensimmäiseen kysymykseen vastataan myöntävästi, onko näitä kahdeksan ja 15 päivän mittaista määräaikaa pidettävä liian lyhyinä siihen, että raskautensa aikana irtisanottu raskaana oleva työntekijä voi vedota oikeuksiinsa tuomioistuinteitse?
            
         
               3)
            
            
               Onko miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9.2.1976 annetun neuvoston direktiivin 76/207/ETY (2) 2 artiklaa tulkittava siten, ettei se ole esteenä sille, että kansallinen lainsäätäjä vie raskautensa aikana irtisanotulta raskaana olevalta työntekijältä oikeuden nostaa vahingonkorvauskanne perusteettoman irtisanomisen johdosta, kun muilla irtisanotuilla työntekijöillä on tällainen oikeus työsopimuslain L.124-11 §:n 1 ja 2 momentin nojalla?
            
         
      (1)  EYVL L 348, s. 1.
   
      (2)  EYVL L 39, s. 40.